Les Amants du Pont-Neuf

Les Amants du Pont-Neuf (La amantoj de la Nova Ponto, franclingva prononco: ​[lez‿amɑ̃ dy pɔ̃ nœf]) estas franca filmo de 1991 reĝisorita de Leos Carax, kun ĉefaktorado de Juliette Binoche kaj Denis Lavant. La filmo temas pri amafero inter du junaj vaguloj: Alex, cirkisto maniulo de alkoholo kaj trankviligiloj, kaj Michele, pentristino suferanta malsanon kiu estas malrapide blindiganta ŝin. La pejzaĝo de Parizo estas la fono de la historio dum la tagoj de la celebroj de la Ducentjariĝo de la Franca Revolucio en 1989.

Tiu ĉi filmo famiĝis pro la komplika kaj longdaŭra produktado kaj pro la monkvanto enspezita. Oni ofte referencis ĝin kiel la plej multekosta franca filmo iam farita en la epoko de sia publikigo, kvankam tion ne ĉiuj akceptas.

La titolo aludas al la Ponto Neuf (Nova) en Parizo. Pro variaj tialoj, la filmistoj finfine devis konstrui samskalan kopion de la ponto, kio ege pliiĝis la buĝeton. Kvankam ĝi estis publikigita laŭ sia origina titolo en aliaj anglalingvaj teritorioj, la nordamerika titolo de la filmo estas The Lovers on the Bridge (La amantoj sur la ponto),The Lovers on the Bridge, DVDBeaver (illustrates the front covers of the North American Region 1 DVD and the British Region 2 DVD)  Markey, Paul (15a de Aŭgusto 2018). "The Films That Made Me: Les Amants du Pont Neuf". RTÉ. Alirita la 13an de Aŭgusto 2023.  kaj, pro mistraduko de la origina titolo, la aŭstralia titolo estas Lovers on the Ninth Bridge (Amantoj sur la Naŭa Ponto, anstataŭ "Lovers on the New Bridge"). Australian Centre for the Moving Image. "Lovers on the ninth bridge = Les Amants du Pont-Neuf". Australian Centre for the Moving Image. Alirita la 2an de Septembro 2023. 

Intrigo

Alex (Denis Lavant) vivas en Parizo, fakte sur la Pont-Neuf, proksime de Hans (Klaus Michael Grüber), sia delonga kompano, kiu helpas lin endormiĝi. Ilia «trankvila» vivo estas ŝanĝita per la alveno de Michèle (Juliette Binoche), pentristino. Michèle perdas la vidkapablon, dum Alex malkovras amon. Kune, ili vivas, ridas, trinkas, dancas laŭ la ritmo de la surstrataj orkestroj parizaj kaj sub la buntaj lumoj de la celebroj de la Franca Revolucio en 1989.

Geaktoraro kaj roluloj
 Juliette Binoche : Michèle Stalens
 Denis Lavant : Alex
 Klaus Michael Grüber : Hans
 Marie Trintignant : la voĉo
 Jean-Louis Airola : la afiŝgluisto
 Paulette kaj Roger Berthonnier : la maristoj
 Daniel Buain : la vagula amiko
 Georges Castorp : la dormanto
 Marc Desclozeaux, Pierre Pessemesse, Maître Bitoun kaj Johnny Aladama : la dormantoj
 Chrichan Larson  : Julien
 Marc Maurette : la juĝisto
 Albert Prévost : la komisaro
 Édith Scob kaj Georges Aperghis : la paro enaŭta
 Marion Stalens : Marion
 Michel Vandestien : la fajrestingisto

 Referencoj 



Eksteraj ligiloj

Kategorio:Francaj dramaj filmoj
Kategorio:Filmoj aperintaj en 1991
Kategorio:Parizo en filmoj
Kategorio:Amaferaj filmoj